
Kirkenyt 


Præsident  Gordon  B.  Hinckley  taler  til  medlemmer  ved  Gadfield  Elm  Chapel 
i  England  på  sin  rejse  i  Europa. 


Præsident  Hinckley  indvier  templer, 
møder  medlemmer  i  USA  og  Europa 


Under  en  ti  dage  lang  tur  til 
Europa  indviede  præsident 
Gordon  B.  Hinckley  det  nye 
tempel  i  København  og  talte  til  de 
hellige  på  De  Britiske  Øer,  i  Frankrig 
og  Spanien,  Efter  sin  hjemkomst 
til  USA  indviede  han  templet  på 
Manhattan  i  New  York. 

Danmark 

Den  23.  maj  2004  deltog  flere  end 
3.400  medlemmer,  enten  i  templet 
eller  via  satellit,  da  præsident  Hinck- 
ley indviede  templet  i  København 
ved  fire  møder. 

Templet,  som  betjener  medlem- 
mer i  Danmark,  Island  og  dele  af 
Sverige,  er  en  tidligere  kirke,  som  i 
1931  blev  indviet  af  ældste  John  A. 
Widtsoe. 

Præsident  Hinckley  mødte  med- 


lemmerne dagen  før  indvielsen  til  et 
møde  og  en  kulturfestival. 

Storbritannien 

Den  25.  maj  talte  præsident 
Hinckley  via  satellit  til  medlemmer 
i  stavscentre  på  De  Britiske  Øer. 

Dagen  efter  modtog  præsident 
Hinckley  skødet  til  kirken  i  Gadfield 
Elm,  en  bygning  i  Worcestershire, 
som  blev  skænket  Kirken  i  1840,  da 
en  hel  menighed  fra  De  Forenede 
Brødre  sluttede  sig  til  Kirken. 

Franicrig 

Præsident  Hinckley  mødtes  den 
28.  maj  med  Kirkens  medlemmer  i 
Frankrig  i  et  konferencecenter.  Han 
sagde  til  de  hellige:  »Jeg  ville  ønske, 
at  jeg  kunne  bekendtgøre,  at  vi  får  et 
tempel  her,  men  vi  har  endnu  ikke 


fundet  et  passende  sted  . . .  jeg  er  sik- 
ker på  ...  at  et  smukt  Herrens  hus  en- 
gang vil  pryde  dette  land.« 

»Jeg  elsker  de  trofaste  hellige  i 
Frankrig  af  hele  mit  hjerte,«  sagde 
han  til  sidst. 

Spanien 

I  Spanien  talte  profeten  til  næsten 
8.000  medlemmer  fra  Spanien  og 
Portugal. 

Efter  at  have  båret  vidnesbyrd  om, 
at  vi  alle  er  vor  himmelske  Faders 
børn,  sagde  han:  »Her  til  formiddag 
blev  jeg  vist  det  sted,  hvor  det  frygte- 
lige bombeangreb  [mod  adskillige 
tog]  fandt  sted.  Jeg  sagde  til  mig  selv: 
>Sådan  noget  kunne  ikke  finde  sted, 
sådan  noget  ville  ikke  finde  sted, 
hvis  alle  mennesker  troede  på  Gud 
den  evige  Fader,  og  på  at  vi  alle  er 
søskende  .<« 

New  York 

Præsident  Hinckley  indviede  temp- 
let på  Manhattan  i  New  York  ved  fire 
sessioner  den  13.  juni. 

Præsident  Hinckley  bad  i  sin  indvi- 
elsesbøn:  »Må  dette  tempel  være  et 
stille  tilflugtssted  midt  i  denne  store, 
støjende  storby  Må  alle,  som  træder 
ind  gennem  dets  døre,  føle,  at  de  er 
trådt  ud  af  verden  og  ind  i  et  sted 
med  din  guddommelige  nærhed.« 

Præsident  Hinckley  overværede  og 
talte  også  ved  en  jubilæumsforestil- 
ling, opført  af  kirkemedlemmer  og 
afholdt  i  den  berømte  Radio  City 
Music  Hall.  ■ 

Kirkenyt  har  bidraget  til  denne  rapport. 

Ældste  David  B . 

Haight 

Hengiven  discipel 

2.  SEPTEMBER  1906  -  31.  JULI  2004 


Som  ung  kom  David  B.  Haight  tæt 
på  døden  ved  to  lejligheder,  en- 
gang da  han  blev  kastet  ud  af  en  vildfaren  vogn 
og  anden  gang,  da  han  slog  sit  hoved,  mens  han  dykke- 
de ned  i  et  vandhul.  »Jeg  tror,  at  det  var  Herren,  der  skå- 
nede hans  liv  i  hans  tidlige  år«  med  en  storslået  hensigt, 
sagde  hans  søn  Robert  (citeret  i  Ronald  E.  Poelman, 
»Ældste  David  B.  Haight:  Glæden  ved  at  opløfte  andre«, 
Stjernen,  sep.  1987,  s.  20). 

Og  Herren  havde  i  sandhed  planer  for  den  unge  Da- 
vid. Han  blev  senere  kaldet  til  De  Tolv  Apostles  Kvorum 
og  blev  til  sidst  i  en  alder  af  97  år  den  ældste  apostel  i 
Kirkens  historie.  Hans  tjeneste  som  apostel  afsluttedes 
den  31.  juli  2004,  da  han  sov  ind  i  Salt  Lake  City  på  grund 
af  alder.  Han  blev  mindet  som  en  hengiven  discipel  ved 
bisættelsen,  der  fandt  sted  den  5.  august  i  Tabernaklet 
på  Tempelpladsen. 

Et  mægtigt  vidnesbyrd 

Ældste  Haight  »rørte  folkenes  hjerte  over  hele  jorden 
med  sin  udtalelse  om  tro  og  sit  vidnesbyrd  om  Herren 
Jesu  Kristi  levende  realitet,«  sagde  Det  Første  Præsident- 
skab i  en  udtalelse  til  pressen.  »Han  har  båret  det  vidnes- 


byrd på  mange  kontinenter  og  har  været 
et  indflydelsesrig  i  den  kirke,  han  elskede 
. . .  Ved  hans  bortgang  rækker  vi  i  kærlighed  ud  til  hans 
elskede  partner.  Ruby,  og  deres  børn.« 

Ældste  Haight  var  kendt  for  sine  improviserede  taler 
ved  generalkonferencerne,  hvilke  var  fyldt  med  jord- 
bundne anekdoter  og  udtryk  for  hans  dybe  og  vedvaren- 
de vidnesbyrd  om  evangeliets  sandhed.  I  sin  seneste 
konferencetale,  holdt  i  april,  sagde  han:  »Gud  lever  . . . 
[Han]  elsker  os,  som  vi  bør  elske  ham  . . .  Evangeliet  er 
sandt.  Jeg  ved  det;  jeg  er  et  vidne  derom«  (»Den  store 
visdom,  kærlighed«,  Liahona,  maj  2004,  s.  6). 

Forpligteise  og  næstelcærlighed 

David  Bruce  Haight  blev  født  den  2.  september  1906 
i  Oakley  i  Idaho.  Hans  forældre  var  Hector  C.  Haight  og 
Clara  Tuttle  Haight.  I  sin  barndom  oplevede  han  sin  fars 
og  fire  af  sine  søskendes  død  på  grund  af  sygdom.  Disse 
smertefulde  tab  gav  ham  indfølingsevne  og  forståelse  for 
dem,  som  stod  over  for  modgang  i  deres  egen  tilværelse. 
På  trods  af  disse  svære  oplevelser,  beskrev  han  sig  selv 
som  en  »typisk  dreng,  der  voksede  op  i  en  landsby« 
(citeret  i  Gerry  Avant,  »Elder  Haight  Recognized  What 

Modsane  side  (fra  venstre):  David  B.  Haight  i  sine  gymnasieår. 
ÆJdste  Haight  ses  her  i  1 969  på  en  fisketur.  Kaptajnløjtnant 
David  B.  Haight  blev  dekoreret  for  sin  indsats  under  Anden 
Verdenskrig.  Ovenfor:  Ældste  David  B.  Haight  fra  De  Tolv 
Apostles  Kvorum. 

Really  Is  >Great  Moment<  in  Life«,  Church  News,  24.  nov. 
1985,  s.  5). 

Kirken  var  en  betydningsfuld  påvirkning  i  hele  hans  liv, 
men  et  vendepunkt  i  hans  forpligtelse  over  for  evange- 
liet fandt  sted  under  Anden  Verdenskrig,  da  han  tjente 
som  kaptajnløjtnant  i  USA's  flåde.  Efter  at  have  efterladt 
sin  familie  i  Californien  for  at  flyve  til  Honolulu  på  Ha- 
waii, tilbragte  han  en  søvnløs  nat  bagerst  i  et  fly,  hvor 
han  revurderede  sit  liv  og  udgød  sit  hjerte  i  bøn.  Selv  om 
han  havde  tjent  i  mange  kirkekaldelser  og  havde  tjent  i 
et  biskopråd,  besluttede  han,  at  han  ikke  var  så  hengi- 


ven, som  han  burde  have  været.  »Jeg  har  ofte  tænkt,  at 
det  måske  var  min  vej  til  Damaskus,  da  jeg  tænkte  på 
min  familie,  som  jeg  efterlod  ude  i  bugten,«  sagde  han 
senere.  »Jeg  indgik  den  fuldstændige  forpligtelse,  at  jeg 
aldrig  ville  stille  spørgsmål  til  et  kald  fra  Herren.  Jeg  ville 
bruge  de  få  talenter,  jeg  måtte  have,  til  at  opbygge  riget, 
hvis  jeg  overlevede  min  deltagelse  i  denne  konflikt« 
(citeret  i  Church  News,  24.  nov.  1985,  s.  5). 

Han  holdt  dette  løfte,  idet  han  senere  tjente  som 
præsident  for  Palo  Alto  Stav  i  Californien,  som  præsident 
for  Den  Skotske  Mission  og  som  regionalrepræsentant 
inden  sit  kald  som  assistent  til  De  Tolv  i  april  1970.  Den 
8.  januar  1976  blev  han  ordineret  til  apostel. 

Ældste  Haight  vidste,  at  uanset  hvilke  kaldelser  han 
fik,  er  kernen  i  efterlevelse  af  evangeliet  næstekærlighe- 
den eller  Kristi  rene  kærlighed.  Han  fortalte  et  af  sine 
børnebørn:  »Herren  bekymrer  sig  ikke  om,  hvorvidt  du 
er  biskop  eller  stavspræsident  eller  apostel.  Han  bekym- 
rer sig  for,  hvordan  du  behandler  folk«  {Stjernen,  sep. 
1987,  s.  22). 

Ældste  Russell  M.  Nelson  fra  De  Tolv  Apostles  Kvorum 
har  bemærket  ældste  Haights  opmærksomhed  på  andres 
behov,  og  han  kom  med  dette  eksempel:  »Ældste  Haight 
læste  en  avisartikel  om  en  ung  mand,  en  erfaren  svøm- 
mer, som  druknede,  da  han  forsøgte  at  redde  andre,  hvis 
kano  var  kæntret.  David  kendte  ikke  familien,  men  han 
følte  med  dem  i  sit  hjerte.«  Han  deltog  i  bisættelsen, 
hvor  han  gav  udtryk  for  sin  sympati  med  enken  og  foræl- 
drene til  den  unge  mand.  Ældste  Haights  bekymring  for 
dem  bidrog  til,  at  forældrene  blev  aktive  i  Kirken.  Ældste 
Haight  udførte  tempelbeseglingen  af  deres  tre  sønner 
til  forældrene,  deriblandt  den  unge  mand,  som  var  gået 
bort  (se  Lucile  C.  Tate,  David  B.  Haight:  The  Life  Story  of 
a  Disciple,  1987,  s.  288). 

74  år  med  forelskelse 

Mange  af  ældste  Haights  taler  var  krydret  med  henvis- 
ninger til  hans  elskede  hustru.  Ruby  Den  unge  David  så 
Ruby  Olson  første  gang  til  en  fest,  han  deltog  i  med  en 

Ovenfor:  Ældste  og  søster 
Haight  sammen  med  deres 
familie.  Øverst  til  højre: 
Sammen  med  sit  barnebarnj. 
Brent  Haight.  Nederst  til 
højre:  ÆJdste  Haight 
bar  kraftigt  vidnesbyrd 
om  evangeliet  i  mange 
generalkonferencetaler. 
Yderst  til  højre:  Ældste  Haight 
og  hans  hustru^  Rvby^  i  juni 
2003. 


anden  ung  kvinde. 
Da  han  og  hans  pige 
stod  og  så  på  de  an- 
dre dansende,  kom 
»den  sødeste  pige 
[han]  havde  set  i  [sit] 
liv«  dansende  forbi 
med  sin  unge  mand.  David  så  den  mun- 
tre unge  kvinde  i  den  røde  kjole  danse 
forbi  flere  gange,  og  så  spurgte  han  sin 
pige,  om  hun  kendte  den  pige.  Hans  pige 
svarede,  at  de  var  medlem  af  den  samme 
forening  på  college.  »Det  er  nok  ikke  den 
rigtige  måde  at  få  venner  på  og  påvirke 
folk,  men  jeg  spurgte  min  pige,  om  hun 


på  et  eller  andet  tidspunkt  ville  præsen- 
tere mig  for  Ruby«,  mindedes  ældste 
Haight. 

Denne  præsentation  fandt  aldrig  sted, 
men  kort  tid  efter  søgte  Ruby  på  en  stil- 
ling i  den  butik,  David  var  leder  for.  Hun 
blev  ansat.  Da  han  bød  hende  ud  til  deres 
første  stævnemøde,  fortalte  hun  ham,  at 
hun  allerede  havde  en  aftale  den  aften. 
Han  mindedes:  »Jeg  spurgte,  hvornår 
hendes  aftale  ville  komme.  Hun  sagde 
klokken  8.  Jeg  sagde:  >Hvad  nu,  hvis  jeg 
kommer  klokken  6?<«  (citeret  i  Church 
News,  24.  nov  1985,  s.  5). 

Forholdet  blev  snart  fast,  og  senere  gif- 
tede parret  sig  i  templet  i  Salt  Lake  City 
den  4.  september  1930.  Deres  forelskelse 
fortsatte  i  hele  deres  næsten  74  år  lange 


ægteskab.  Ældste  Haights  sekretær,  Linda  Dalley,  mindes 
en  oplevelse,  hun  havde,  da  hun  besøgte  familien  Haight 
tidligere  i  år  »Deres  husholderske  lukkede  mig  ind,  og 
hun  gjorde  tegn  til  mig  om  ikke  at  lave  støj.  Hun  sagde: 
>Se  i  dagligstuen,<  og  der  var  ældste  og  søster  Haight,  så 
syg  som  ældste  Haight  havde  været,  og  de  to  var  i  daglig- 
stuen, hvor  de  dansede  med  hinanden.  Jeg  synes,  at  det 
er  noget  af  det  smukkeste,  jeg  har  set.  97  år  gammel,  og 
på  det  tidspunkt  var  søster  Haight  93,  dansende  i  dag- 
ligstuen uden  musik.  De  havde  ikke  brug  for  musik.  De 
havde  musikken  i  deres  hjerte.« 

Ældste  og  søster  Haight  har  3  børn,  18  børnebørn  og 
78  oldebørn. 

Den  professionelle  karriere 

Ældste  Haight  havde  en  lang  og  vellykket  professionel 
karriere.  Han  færdiggjorde  sin  uddannelse  på  Utah  State 
University  og  virkede  i  ledende  stillinger  i  stormagasiner 
i  Utah,  Californien  og  Illinois,  og  til  sidst  ejede  han  en 
gruppe  forretninger  i  1950'erne.  Fra  1959  til  1963  var 
han  borgmester  i  Palo  Alto  i  Californien.  Han  var  i  sin  an- 
den valgperiode,  da  han  blev  kaldet  som  præsident  for 
Den  Skotske  Mission. 

Efter  sin  tjeneste  som  missionspræsident  arbejdede 
ældste  Haight  som  assistent  til  rektoren  for  Brigham 
Young  University  i  Provo  i  Utah,  før  han  blev  kaldet  til 
assistent  til  De  Tolv. 

Et  liv  i  reriærdighed 

Ældste  Haights  arv  gavner  ikke  alene  hans  efterkom- 
mere, men  alle  medlemmer  af  Kirken,  som  er  blevet  in- 
spireret af  hans  vidnesbyrd  og  hans  tro  på  Jesus  Kristus. 
I  en  tale  ved  en  generalkonference  formanede  han  med- 
lemmerne til  at  »have  det  vidnesbyrd  og  ønske  i  vores 
hjerte  at  undervise  andre,  at  forklare  det,  vi  tror  på,  og 
om  at  leve  et  retskaffent  liv  . . .  at  være  et  eksempel  for 
andre  og  at  kunne  udbrede  dette  værk,  ikke  blot  ved 
det,  vi  siger,  men  ved  adfærd«  (»Tro,  hengivenhed  og  tak- 
nemmelighed«, Liahona,  juli  2000,  s.  42).  Ældste  Haight 
var  et  levende  eksempel  på  det,  han  underviste  i.  ■ 


HØJT  ELSKET  APOSTEL  MINDES 
AF  SINE  BRØDRE 

Ved  ældste  David  B.  Haights  begravelse  hyldede 
talere  ham  på  følgende  måde: 

Præsident  Gordon  B.  Hinckley-.  »Han  erkendte, 
at  hver  enkelt  i  den  menneskelige  familie  er  et 
barn  af  Gud,  og  at  vi  derfor  alle  er  søskende. 
Han  havde  i  sit  hjerte  en  påskønnelse  af  alle,  som 
han  kom  til  at  kende,  uanset  deres  religiøse  til- 
hørsforhold . . .  Han  kendte  sin  plads  og  sit  enestå- 
ende ansvar  som  en,  der  vidner  om  Herren  Jesu 
Kristi  levende  realitet. « 

Præsident  Thomas  S.  Monson,  førsterådgiver  i 
Det  Første  Præsidentskab:  »Han  havde  ingen  sva- 
ge punkter.  Der  var  ikke  svig  i  hans  sjæl.  Der  var 
ikke  mangler  i  hans  karakter.  Ældste  Haight  el- 
skede Herren  af  hele  sit  hjerte  og  hele  sin  sjæl  og 
tjente  ham  med  al  sin  kraft  helt  til  slutningen  af 
sit  jordiske  liv. « 

Præsident  James  E.  Faust,  andenrådgiver  i  Det 
Første  Præsidentskab:  »Hans  største  værk  var 
blandt  mennesker  som  en  af  Kristi  hengivne  di- 
sciple . . .  Tusinder  er  blevet  direkte  påvirket  af 
hans  enestående  omsorg  over  for  mange.  Han  gik 
ikke  på  akkord  med  hensyn  til  at  gøre  det,  der 
var  rigtigt.«Præsident  Boyd K.  Packer,  fungerende 
præsident  for  De  Tolvs  Apostles  Råd:  »Døden  er  en 
væsentlig  del  aflivet . . .  [Ældste  Haight]  er  nu  i 
paradis ...  Vi  ved  noget  om,  hvordan  paradis  er, 
og  hvad  David  B.  Haight  foretager  sig ...  Gud 
velsigne  David  B.  Haights  minde. « 

Ældste  Neal  Ash 

Maxwell 

Et  løfte  blev  opfyldt 

6.  JULI  1926  -  21 .  JULI  2004 


Som  soldat  under  anden  verdenskrig  under  heftig 
beskydning  fra  fjenden  lovede  den  unge  Neal 
Maxwell,  at  hvis  Herren  skånede  hans  liv,  ville 
han  vie  sit  liv  til  Herrens  tjeneste. 
Herren  skånede  ham. 
Den  unge  Neal  holdt  sit  løfte. 

Næsten  60  år  senere  -  den  21.  juli  2004  -  afløste  Her- 
ren ældste  Neal  Ash  Maxwell  fra  De  Tolv  Apostles  Kvo- 
rum  fra  hans  virke  her  på  jorden  efter  otte  års  kamp 
med  leukæmi.  Han  blev  78. 

Et  livs  tjeneste 

»Denne  vidunderlige  leders  død  afslutter  et  kapitel  i 
Kirkens  historie,  som  strakte  sig  over  30  års  trofast  leder- 
skab,« sagde  præsident  Gordon  B.  Hinckley.  »Ældste 
Maxwells  livslange  tjeneste  i  Kirken  og  for  sit  land  over- 
skred grænser  og  nåede  ud  til  menneskers  hjerte  og 
hjem  over  hele  verden.« 

Ældste  Maxwell  døde  på  23  årsdagen  for  sin  kaldelse 
som  apostel  i  1981.  Forud  for  denne  kaldelse  tjente 
han  i  to  år  som  assistent  til  De  Tolv  og  fem  år  i  De  Halv- 
fjerds' Præsidium.  Ældste  Maxwell  tjente  også  som  bi- 
skop, kommissær  for  Kirkens  Uddannelse,  medlem  af 


Unge  Mænds  hovedbestyrelse  og  regionalrepræsentant. 

»Så  længe  hjertet  slår,«  sagde  ældste  Maxwell,  »bør  det 
en  del  af  tiden  slå,  fordi  vi  rækker  andre  en  hjælpende 
hånd.  Og  så  længe  der  er  luft  i  vore  lunger,  bør  en  del  af 
denne  luft  bruges  til  at  skænke  andre  en  velfortjent  ros 
og  tiltrængt  opmuntring«  (citeret  i  »Research  Foundation 
Honors  Elder  Max^oiX,«  Ensign,  aug.  2002,  s.  77). 

Tjeneste  i  ubemærkethed 

Ældste  Maxwell  blev  ved  sin  bisættelse  den  27.  juli  i 
Tabernaklet  på  Tempelpladsen  også  mindet  for  sit  virke 
over  for  sin  hustru  CoUeen,  4  børn,  24  børnebørn  og 
2  oldebørn.  Han  var  søn  af  Clarence  H.  og  Emma  Ash 
Maxwell. 

»I  en  verden  fuld  af  meget  arbejde  og  stræben  i  parla- 
menter, kongresser,  forvaltninger  og  virksomheders  ho- 
vedsæder,« belærte  ældste  Maxwell,  »udføres  Guds  store 
værk  som  oftest  af  almindelige  mennesker  i  hjemmets 
og  familiens  ubemærkethed«  (That  My  Family  Should 
Partake,  1974,  s.  122). 

Ældste  Maxwell  betragtede  sig  selv  som  en  af  de  al- 
mindelige mennesker,  der  stræber  efter  at  gøre  noget 
usædvanligt.  Han  fokuserede  på  sin  familie.  »Vi  vidste, 

Modsane  side  (fra  venstre):  Som  infanterisoldat  under  anden 
verdenskrig^  1944.  Fremvisende  talrige  anerkendelser  for 
svineopdræt.  Som  missionær  i  det  østlige  Canada,  1 947- 1 948. 
Herover:  Ældste  Neal  A.  Maxwell  fra  De  Tolv  Apostles  Kvorum. 

at  min  far  var  dybt  involveret  i  sin  apostelgerning,«  sagde 
hans  søn  Cory  ved  begravelsen.  »Men  vi  vidste  også,  at 
han  ikke  blot  elskede  os,  men  at  han  elskede  at  tilbringe 
tid  sammen  med  os.« 

Ældste  Maxwell  udtrykte  ofte  stor  beundring  for  sin 
hustru  gennem  næsten  54  år  og  hendes  »åndelige  in- 
stinkter.« Han  kaldte  hende  for  en  »mere  komplet« 
kristen  end  sig  selv,  idet  han  henviste  til  hendes  store 
ønske  om  at  tjene  og  beskedne  ønske  om  anerkendelse. 


En  karriere  i  offentlighedens  tjeneste 

Med  en  bachelor-  og  magistergrad  i  statskundskab  til- 
bragte ældste  Maxwell  de  første  år  af  sin  karriere  i  poli- 
tik. Han  arbejdede  i  Washington  D.C.  i  en  politikers  stab 
og  underviste  senere  i  statskundskab  på  University  of 
Utah.  På  et  tidspunkt  blev  han  opfordret  til  at  gå  ind  i 
politik. 

Men  ældste  Maxwells  tidlige  erfaringer  lærte  ham,  »at 
efterlevelse  af  et  af  evangeliets  beskyttende  principper  er 
bedre  end  tusind  kompenserende  offentlige  program- 
mer -  der  alt  for  ofte  svarer  til  >at  sætte  dækstolene  på 
Titanic  i  pæne  rækker<«  (»Why  Not  Now?«,  Ensign,  nov. 
1974,  s.  12). 

Som  underviser  vandt  ældste  Maxwell  en  position  som 
de  studerendes  favorit  på  University  of  Utah.  Han  blev 
rektors  assistent,  dekan  for  de  studerende  og  til  sidst 
prorektor. 

I  sin  sidste  konferencetale  advarede  han:  »Men  forvent 
ikke,  at  verdens  løsninger  på  verdens  problemer  er  sær- 
lig effektive  . . .  Kun  evangeliet  er  altid  relevant,  og  erstat- 
ningerne dur  ikke«  (»At  erindre,  hvor  barmhjertig  Her- 
ren hsiV  Y-æTex«,Liahona,  maj  2004,  s.  45). 

Et  talent  med  ord 

Ældste  Maxwell  vil  blandt  andet  blive  mindet  for  sin 
evne  til  at  udtrykke  sig  elegant.  Han  opdagede  tidligt  sit 
talent  for  at  formulere  en  vending,  og  i  sit  78-årige  liv 
skrev  han  omkring  30  bøger  og  utallige  taler  Med  inspi- 
ration fra  Herren  opnåede  han  en  evne  til  at  formulere 
sig,  der  har  påvirket  millioner 

»Når  han  åbnede  munden,  lyttede  vi  alle,«  sagde  præsi- 
dent Hinckley  i  sin  hyldest  ved  begravelsen.  »Hans  store 
evne  var  et  resultat  af  ihærdig  indsats.  Han  var  perfektio- 
nist og  var  fast  besluttet  på  fra  hver  eneste  vending  og 
sætning  at  presse  hver  eneste  dråbe  næring,  der  kunne 
vrides  ud.  Hver  tale  var  et  mesterværk,  hver  bog  et 
kunstværk,  der  var  værd  at  læse  flere  gange.  Jeg  tror 
ikke,  at  vi  ser  hans  lige  igen.« 

Ældste  Maxwell  fremelskede  sin  evne  til  at  udtrykke 
vigtige  begreber  indsigtsfuldt,  men  han  lærte,  at  det  er 

Heroven  Leger  sammen 
med  nogle  af  sine  børnebørn. 
Til  højre:  En  præsentation 
for  University  of  Utahs 
repræsentantskab.  Yderst  til 
højrer  øverst:  Sammen  med 
sin  hustru  Colleen  Hinckley 
Maxwell.  Yderst  til  højre, 
nederst:  Ved  aprilkonferencen 
1997,  hvor  han  udtrykte 
taknemmelighed  for 
behandlingerne,  der  trods 
hårtab  havde  tilladt, 
at  han  kom  »så  vidt.« 


Ånden,  der  kommunikerer  sandhed  til 
dem,  der  lytter  »Anden,«  sagde  han,  »kan 
hjælpe  dem,  som  I  bærer  vidnesbyrd  for, 
til  på  samme  måde  at  bemægtige  sig  jeres 
ord  på  en  måde,  som  deres  sind  og  hjer- 
te kan  forstå«  (»Vidnesbyrd  om  den  store 
og  herlige  forsoning«,  Liahona,  april 
2002,  s.  12). 

En  levende  forkyndelse 

Ældste  Maxwells  undervisning  hverken 
begyndte  eller  sluttede  med  ord.  »Ger- 
ninger,« sagde  han,  »ikke  ord  -  og  det  at 
blive,  ikke  blot  beskrive  -  er  domineren- 
de hos  en  sand  discipel«  (»Becoming  a 
Disciple«,  Ensign,  juni  1996,  s.  14). 

Hans  mest  elegante  tale  var  den  måde, 
hvorpå  han  levede.  Han  forsøgte  oprig- 
tigt at  blive  Frelserens  discipel,*uanset 


hvilke  udfordringer  han  mødte.  Han  troe- 
de, at  »den  eneste  virkelige  måde  at  vise 
ærbødighed  over  for  Jesus  på  var  ved  at 
efterligne  ham.  Faktisk  er  det  at  stræbe 
efter  at  blive  som  han  en  særlig  måde 
at  bære  vores  vidnesbyrd  om  ham  på« 
(EvenAsIAm,  1982,  s.  2). 


Ældste  Dallin  H. 
Oaks  fra  De  Tolv 
Apostle  sagde,  at 
man  fandt  et  eksem- 
pel på  et  levende 
vidnesbyrd  i  ældste 
Maxwells  liv:  »Hans 
mod,  hans  underdanige  måde  at  accepte- 
re sine  prøvelser  på  grund  af  kræft  og 
hans  standhaftige,  fortsatte  tjeneste  har 
trøstet  tusinder  og  belært  millioner  om 
evige  principper  Hans  eksempel  viser, 
at  Herren  ikke  vil  hellige  vore  prøvelser 
til  vores  gavn,  men  han  vil  bruge  dem 
til  at  velsigne  utallige  andres  tilværelse« 
(»Opsend  tak  for  alt«,  Liahona,  maj  2003, 
s.  97-98). 

Ældste  Maxwell  elskede  Herren  og 
kendte  til  hans  kærlighed  til  os,  idet  han 
forklarede:  »Vi  vender  os  måske  bort 
fra  ham,  men  han  er  der  stadig.  Vi  føler 

måske,  at  han  er  skjult  for  os  på  grund  af  et  skydække  af 
bekymringer,  men  han  er  stadig  nær  ved  os.  Vi  -  ikke 
han  -  lader  sommetider  noget  komme  mellem  os,  men 
der  behøver  ikke  opstå  en  varig  solformørkelse  . . .  Vores 
ligegyldighed  over  for  ham  kan  slet  ikke  måle  sig  med 
hans  kærlighed  til  os.  Ja,  Jesus  fra  Nazaret  levede!  Han 
lever  i  dag!  Han  vejleder  sin  kirke!«  (»All  Heil  Is  Moved«, 
i  1977 Devotional  Speeches  ofthe  Year,  1978,  s.  181). 

En  anden  slags  kamp 

Ældste  Maxv/ell  fik  første  gang  konstateret  leukæmi  i 
1996.  Ved  hjælp  af  aggressive,  men  svækkende  behand- 
linger, holdt  han  sygdommen  i  skak  de  følgende  otte  år. 

Nogle  år  før  ældste  Maxwell  modtog  sin  diagnose,  sag- 
de han,  at  selv  om  vi  er  lykkeligere,  når  vi  holder  befalin- 
gerne, så  er  det  også  sandt,  at  »trofasthed  fører  til  særli- 
ge udfordringer.  Det  virker  som  om,  at  Gud  altid  stræk- 
ker dem,  som  ydmygt  tjener  ham.«  Men  ligesom  Abra- 
ham, Peter,  Amulek  og  Jesus  kan  vi  alle  overvinde  udfor- 
dringer og  blive  »fremtrædende  dimittender  i  livets  skole 
med  lidelser  og  bestå  med  førstekarakter«  (citeret  i 
»Priesthood  Brethren  Asked  to  Be  Christ's  Servants«, 
Ensign,  juli  1993,  s.  75). 

Med  sit  utrættelige  virke  selv  i  modgang  har  ældste 
Maxwell  virkelig  bestået  med  førstekarakter,  og  tårerne 
ved  hans  bortgang  kommer  ikke  -  som  han  selv  sagde 
ved  andres  bortgang  -  »af  fortvivlelse,  men  ...  af  værd- 
sættelse og  forventning«,  fordi  »for  disciple  er  tilkastnin- 
gen af  en  grav  blot  en  dør,  der  lukkes,  og  som  senere 
smækkes  op  i  glæde«  (»All  Heil  Is  Moved«,  s.  181). 

Et  løfte  blev  opfyldt 

I  sin  sidste  generalkonferencetale  i  april  2004  bemær- 
kede ældste  Maxwell,  at  »Herren  [ved] ,  hvor  langt  vi  skal 
gå,  >før  vi  kan  sove<«  (Liahona,  maj  2004,  s.  45). 

Ældste  Maxwell  holdt  det  løfte,  han  aflagde  for  mange 
år  siden  i  et  skyttegravshul  på  en  bakke  langt  væk,  men 
hver  eneste  kilometer  siden  var  kendt  af  den  Gud,  han 
tjente,  indtil  dagen  kom,  hvor  hans  gerning  på  jorden 
var  fuldendt.  ■ 


ELSKET  KOLLEGA  ÆRET  AF  SINE  BRØDRE 

Ved  ældste  Neal  A.  Maxwells  begravelse  kom 
talerne  med  følgende  hyldest: 

Præsident  Gordon  B.  Hinckley:  »Han  har  opnået 
mere  i  de  sidste  otte  år  [hvor  han  har  været  syg], 
end  de  fleste  opnår  på  et  helt  liv  . . .  Han  trøstede, 
velsignede  og  opmuntrede  sine  medpatienter.  Deres 
tunge  byrder  blev  lettet  af  denne  barmhjertige  sa- 
maritaner, som  forbandt  deres  sår  og  bragte  håbets 
sollys  ind  i  deres  tilværelse  . . .  Ligesom  den  Mester, 
som  han  elskede,  færdedes  [han]  overalt  og  gjorde 
vel<  (ÅpG  10:38).« 

Præsident  Thomas  S.  Monson,  førsterådgiver  i 
Det  Første  Præsidentskab:  »Hans  indsats  i  Herrens 
tjeneste  har  været  eksemplarisk  og  uden  fejl.  Hvis 
jeg  skulle  sammenfatte  Neals  store  positive  indfly- 
delse både  hjemme  og  ude,  så  ville  jeg  vælge  orde- 
ne: . . .  >feg  tjente.  <  Neal  Maxwell  tjente  sit  land,  sin 
kirke,  sin  familie,  sine  medmennesker  og  sin  Gud.« 

Præsident  farnes  E.  Faust,  andenrådgiver  i  Det 
Første  Præsidentskab:  »Han  var  en  stor  apostel, 
et  usædvanligt  menneske,  en  eksemplarisk  søn, 
ægtemund,  bror,  far  og  bedstefar.  Han  havde  en 
stor  gave  som  underviser.  Han  levede  et  liv,  der 
var  værd  at  efterfølge,  og  havde  et  stort  hjerte  . . . 
Guds  herlighed  blev  tilkendegivet  i  ham  og  i  hans 
præstationer.« 

Præsident  Boyd  K.  Packer,  fungerende  præsident 
for  De  Tolv  Apostles  Kvorum:  »Han  udholdt  med 
fuldkommen  tålmodighed  udfordringerne  i  sine 
sidste  dage  . . .  Både  Neal  og  Colleen  . . .  ved  helt 
sikkert,  atfesus  er  Kristus,  Guds  Søn,  verdens 
Forløser,  at  han  udvirkede  forsoningen  og  hele 
menneskehedens  opstandelse. « 

Lo  ko  In  vt 

Budskab  fra  områdepræsidentskabet 

Giv  af  dine  midler  med  I(ærliglied 


Ældste  Zwick 


Vi  bliver  gen- 
nem hele  Mor- 
mons Bog  be- 
lært om  værdi- 
fulde princip- 
per hos  de 
mennesker, 
som  var  stand- 
haftige og  urokkelige  i  at  holde 
Guds  bud,  og  som  tålmodigt  bar  den 
forfølgelse,  der  kom  på  deres  vej 
(Alma  1:25). 

Når  de  arbejdede  på  at  sørge  for 
hjælp  til  alle,  som  trængte,  var  resul- 
tatet altid  åndelig  og  timelig  vækst. 
»Og  I  vil  også  selv  hjælpe  dem,  der  har 
jeres  bistand  behov;  I  vil  dele  jeres 
formue  med  den,  der  er  trængende« 
(Mosiah  4:16). 

Alle  arbejdede  i  henhold  til  sin 
egen  styrke,  selv  om  der  var  betyde- 
lige forskelle  blandt  dem  i  deres  indi- 
viduelle talenter,  grad  af  erfaring  og 
selv  i  deres  personlige  udfordringer. 
»Til  trods  for  alle  forfølgelser,  de  var 
udsat  for«  begyndte  de  at  have  »varig 
fred«,  fordi  deres  hjerter  ikke  stod  til 
personlig  vinding  eller  verdens  rig- 
dom; men  til  dem  »der  stod  i  trang«. 
De  var  gavmilde  mod  alle,  både  dem 
»udenfor  kirken  eller  i  kirken«  (Alma 
1:28,  30). 

At  dele  vore  midler  handler  lige 
så  meget  om  at  være  en  trofast  hjem- 
melærer eller  besøgslærerinde  som 
at  sørge  for  mad,  tøj  og  penge  til  den 


trængende.  Det  handler  alt  sammen 
om  at  række  ud  på  en  oprigtig  måde 
med  vores  tid  og  talenter,  og  ikke 
blot  af  vores  pengepung.  Det  hand- 
ler om  at  finde  frem  til  og  imødekom- 
me deres  åndelige  så  vel  som  deres 
timelige  behov  (Mosiah  4:21,  26). 

Som  trofaste  medlemmer  af  Jesu 
Kristi  Kirke  af  Sidste  Dages  Hellige 
må  vi  søge  muligheder  for  at  lade  vo- 
res lys  skinne,  så  vi  kan  velsigne  og 
tjene  andre.  Ældste  Neal  A.  Maxwell 
har  klogt  sagt:  »At  se  hen  til  Jesus 
omfatter  ikke  blot  at  tage  hans  åg  på 
os,  men  også  at  fastholde  det.«  Det 
gælder  både  for  giverne  og  for  de 
ydmyge  modtagere. 

Når  vi  for  alvor  begynder  at  inte- 
ressere os  for  vore  medmennesker, 
vil  vi  være  i  stand  til  at  efterleve  Jesu 
Kristi  evangelium  mere  fuldkom- 
ment og  af  hele  vores  hjerte.  Vi 
begynder  at  nærme  os  vores  hellige 
privilegier  og  at  blive  mere  som 
Frelseren  ved  at  række  ud  til  andre. 
Af  og  til  kræver  det  også  af  os,  at  vi 
tålmodigt  accepterer  de  blide  gaver 
fra  andre,  der  rækker  ud  til  os. 

Tillad  mig  at  fortælle  en  personlig 
oplevelse,  som  involverer  vores  søn 
Scott.  Scotts  lys  skinner  altid.  For 
han  blev  født  både  mentalt  og  fysisk 
handicappet.  Han  kan  ikke  læse  eller 
skrive  eller  binde  sit  snørebånd  på 
sine  sko,  men  han  udstråler  Frelse- 
rens magtfulde  lys.  Det  er  resultatet 


af  hans  enkle  ærlighed  og  hans  be- 
tingelsesløse kærlighed  til  alle.  Du 
ved  altid,  at  han  har  tid  til  én,  og  at 
han  er  interesseret  i  én. 

For  nogle  år  siden  boede  Scott  i  et 
særligt  hjem  med  andre  unge  mænd 
med  lignende  handicap.  En  ung 
mand  ved  navn  Bryan  flyttede  ind  i 
dette  hjem.  Bryan  havde  også  fysiske 
og  mentale  handicap.  Han  var  født 
uden  tæer.  Han  kunne  gå,  men  det 
var  yderst  vanskeligt  for  ham  og  ek- 
stremt smertefuld.  Scott  kunne  for- 
nemme Bryans  smerte.  Han  så  et 
behov.  Han  ønskede  at  hjælpe. 

Hver  aften  over  en  periode  på  fire 
måneder,  mens  Bryan  opholdt  sig 
i  hjemmet,  gjorde  Scott  noget  me- 
ningsfyldt for  at  hjælpe  ham.  Scott 
hentede  en  spand  varmt  vand  og  et 
håndklæde  og  vaskede  og  massere- 
de Bryans  fødder.  Der  lød  ingen  for- 
mel anerkendelse,  og  der  faldt  ingen 
belønning  eller  blev  givet  nogen  ros. 
Kun  denne  enkle  omsorg.  Fortjent 
empati  og  evige  lektioner  undervist 
gennem  tålmodig  udholdenhed. 
Scott  forstod  sin  vens  behov.  Ældste 
Maxwell  har  udtrykkeligt  belært: 
»Jesus  blev  enestående  og  fuldkom- 
men i  sin  forståelse  ved  sine  evige 
lydighed  og  lidelse.« 

Scotts  enkle  gerning  var  venlig  og 
imødekommende  og  bør  som  sådan 
være  de  vejledende  principper  i  vores 
omgang  med  vore  venner  og  naboer. 

Vi  har  alle  særlige  behov.  Vores 
hellige  privilegium  er  standhaftigt 
og  urokkeligt  at  række  ud  til  andre 
og  yde  den  mest  enkle  omsorg  eller 
blot  give  en  brøkdel  af  vores  tid  til 
at  løfte  andre.  Det  er  denne  stadige 
næring  eller  opmuntrende  ord, 
som  opretholder  os,  når  vi  passerer 
gennem  vores  øjeblikke  af  behov. 

Kærlighed  og  barmhjertighed  ken- 
der ingen  grænser.  Våg  over  og  vis 
omsorg  for  hinanden,  jeres  tanker, 
ord  og  gerninger  (Mosiah  4:30). 

Jeg  vidner  personligt  om,  at  vi  vil 
komme  til  at  kende  Frelseren  på  en 
mere  personlig  måde,  når  vi  forbliver 
sande  og  trofaste  over  for  denne 
doktrin  og  hinanden. 

»Bed  til  Faderen  af  jeres  ganske 
hjerte,  at  I  må  være  fyldt  med  denne 
kærlighed,  som  han  har  skænket  alle 
dem,  som  er  hans  Søns,  Jesu  Kristi 
sande  efterfølgere«  (Moroni  7:48).  ■ 
Ældste  W  Craig  Zwick 


Forberedelse  til 
templet . . . 

Dette  var  temaet  for  stavskonfe- 
rencen  i  Københavns  Stav  i  april. 

ET  STORT  ARBEJDE  VENTER 

Stavspræsident  Jens  Hjarup  Ander- 
sen sagde  i  sin  tale  bl.a.,  at  Herren 
nu  velsigner  os  med  at  have  hans 
hus  hos  os.  Evangeliets  ånd  skal  helt 
ud  i  hvert  menneskes  og  families 
hjerte  og  sjæl  -  det  skal  efterleves. 
Det  er  det,  der  beviser,  at  vi  virkelig 
er  Guds  folk. 


Jesus  Kristus  er  vor  Frelser  og  For- 
løser Vi  har  alle  et  stort  arbejde  at 
udføre.  Dette  tempel  er  ikke  kun  for 
os,  men  for  de  generationer,  som 
er  gået  forud  for  os,  og  som  på  den 
anden  side  venter  på,  at  vi  betjener 
dem  i  Herrens  hus.  Herrens  hus  er 
for  hele  nationen. 

VÆRDIG  TIL  HERRENS  TILLID 

Louise  Leit  fra  Søborg  Ward  talte 
om  det  store  ansvar,  vi  har  som  med- 
lemmer af  Kirken.  Vi  har  selv  påtaget 
os  dette  ansvar,  og  vor  himmelske 
Fader  forventer  og  stoler  på,  at  vi  vil 
stå  ved  det. 

Vi  må  på  ingen  måde  gå  på  kom- 
promis med  det,  der  er  fastsat  af 
Gud,  men  må  følge  spillereglerne 
for  at  komme  ind  i  Guds  hus.  Det  er 
ikke  altid  let,  men  det  er  det  hele 
værd.  Templet  er  et  sted,  hvor  vi  kan 
søge  Herrens  råd  om,  hvordan  han 
ønsker,  at  vi  skal  leve  vores  liv  et 
sted,  hvor  vi  kan  få  undervisning  og 
indgå  pagter. 

Vi  står  i  stor  gæld  til  Kristus,  som 
har  påtaget  sig  vore  synder.  Ved  at 
overgive  vores  liv  til  ham  og  prøve  at 
leve  i  overensstemmelse  med  hans 
bud  tilbagebetaler  vi  blot  en  lille  del 
af  vores  gæld.  Det  er  vigtigt,  at  vi 
viser  vor  himmelske  Fader,  at  han 
kan  stole  på  os,  og  at  vi  er  værdige 
til  at  komme  i  templet  og  udføre 
ordinancer. 

INDGYD  BØRN  TEMPLETS  ÅND 

Mette  Paulsen  fra  Søborg  Ward, 
talte  om,  at  man  kan  hjælpe  med  at 
udvikle  templets  ånd  i  familien  ved 
at  holde  familieaften  og  ved  at  lære 


sin  slægt  at  kende.  Fortæl  jeres  børn 
historier  om  slægten,  og  fortæl  jeres 
børn  om,  hvor  dejligt  det  er  at  være 
i  templet. 

TEMPELANBEFALING  GIVER  FRED 

Tim  Jensen,  biskop  i  Frederiksberg 
Ward,  sammenlignede  det  at  have 
en  tempelanbefaling  med  at  have  et 
kreditkort.  Der  er  i  begge  tilfælde 
visse  vilkår,  man  skal  opfylde.  Tem- 
pelanbefalingen er  en  slags  kredit- 
kort hos  Herren.  Det  giver  adgang  til 
nogle  af  de  største  oplevelser,  man 
kan  få.  Den  vedrører  guddommelige 
ting.  Den  er  kun  gyldig,  når  vi  lever 
op  til  dens  vilkår 

Der  følger  en  særlig  ro  og  fred  ved 
at  være  værdig  til  at  have  en  tempel- 
anbefaling. Lad  os  alle  forpligte  os  til 
at  være  værdige  til  at  have  en  tem- 
pelanbefaling, så  vi  kan  nyde  velsig- 
nelserne derved. 

TEMPLET  OG  EVIGT  LIV 

Søster  Jacobs,  tempelpræsiden- 
tens hustru,  bar  sit  vidnesbyrd  om 
templet  og  gav  udtryk  for  sin  tak- 
nemmelighed for  præstedømmet  og 
dets  magt  til  at  besegle  familier  for 
evigt. 

Tempelpræsident  Jacobs  fortalte 
om  deres  indsættelse  som  tempel- 
præsidentpar hos  præsident  Hinck- 
ley  i  Salt  Lake  City. 

Præsident  Jacobs  overbragte  med- 
lemmerne en  personlig  hilsen  fra 
præsident  Hinckley  og  bar  vidnes- 
byrd om  evangeliets  genoprettelse  i 
dets  fylde,  og  om  hvor  stor  en  velsig- 
nelse det  er  at  kunne  tage  i  templet 
og  indgå  de  pagter,  som  er  så  vigtige 

for  vores  evige  liv  og  om,  at  Jesus  er 
vor  Frelser  og  Forløser. 

TEMPLET  ER  VEJEN  HJEM 

Missionspræsidenten,  Gary  Hud- 
son,  udtrykte  håb  om,  at  templet  er 
begyndelsen  til  stor  fremgang  i  Dan- 
mark. 

Hans  hustru  bar  sit  vidnesbyrd 
på  dansk  og  udtrykte  sin  taknemme- 
lighed for  den  kærlighed  og  godhed, 
som  vor  himmelske  Fader  viser 
hende  gennem  den  evige  beseglings- 
magt,  præstedømmets  kraft  og 
skrifterne.  Jesus  Kristus  har  sonet 
for  os  og  vist  os  den  vej,  vi  bør  følge 
for  at  komme  tilbage  til  vor  Fader. 

MERE  SOM  FADEREN 

Søster  Hafen,  hustru  til  præsident 
Hafen  fra  Det  Centraleuropæiske 
Områdepræsidentskab,  fortalte, 
hvordan  templet  kan  påvirke  vore 
børn  og  opfordrede  forældrene  til  at 
bede  deres  børn  om  at  beholde  ind- 
vielsesbilletten  efter  indvielsen  samt 
deres  hvide  lommetørklæde  og  have 
et  billede  af  templet  fremme. 

Hun  opfordrede  os  til  at  være 
mere  rede  til  at  tage  i  templet.  Vores 
legeme  er  et  tempel,  et  sted  hvor 
himlen  og  jorden  mødes.  Giv  himlen 
en  chance  for  at  få  større  indflydelse 
på  jeres  liv  ved  at  vælge  templet  og 
mærke  det  i  jeres  hjerte. 

Templet  er  et  symbol  på  vores 
længsel  efter  at  komme  hjem,  det 
hjælper  os  til  at  have  himlen  i  vores 
hjem.  Vi  kan  blive  mere  ligesom  vor 
himmelske  Fader  ved  at  komme  i 


templet,  fordi  vi  får  mere  af  hans 
kærlighed  i  os. 

Kristus  har  sonet  for  os.  Uden 
ham  var  der  ingen  myndighed,  og  vi 
kunne  ikke  være  sammen  for  evigt. 

HOLD  UD  I  ALT 

Præsident  Hafen  overbragte  en  hil- 
sen fra  præsident  Hinckley:  »Han  har 
Danmark  i  tankerne.  Jeg  tror,  han 
har  stor  tillid  til  Kirken  i  Danmark.« 

Templet  i  København  er  begyn- 
delsen på  en  ny  æra.  Det  er  blot  et 
skridt  videre  i  en  stor  proces. 

Han  opfordrede  os  til  at  følge  op 
på  dem,  vi  har  inviteret  til  åbent  hus. 

Templet  her  bliver,  hvad  vi  vil  gøre 
det  til.  Det  er  dog  ikke  tempelpræsi- 
dentskabets mål  at  konkurrere  med 
templet  i  Stockholm  om  antal  udfør- 
te ordinancer,  men  det  antal  familier, 
som  røres  af  templets  ånd,  er  vigtigt. 

Det  Første  Præsidentskab  har  givet 
instrukser  om  ikke  at  lade  medlem- 
merne blive  så  involveret  i  templet. 

Åbent  hus  i  templet 


e  stod  på  fortovet  langs  Priorvej 
i  lange  køer.  Det  var  et  smukt 


forårsvejr,  og  træerne  på  pladsen  for- 
an templet  i  København  var  netop 
sprunget  ud.  Alle  gæsterne  i  den  lan- 
ge kø  smilede  forventningsfuldt,  til 
det  blev  deres  gruppes  tur  til  at  be- 
søge den  smukke  tempelbygning. 

Inden  for  murene  og  i  den  nye 
kirkebygning  på  Nitivej  arbejdede 
flere  end  80  søskende  på  højtryk  - 
nogle  nærmest  i  døgndrift  for  at  ko- 


at  de  ikke  foretager  sig  andet.  Vi 
må  række  ud  til  flere  mennesker, 
så  Kirken  kan  vokse. 

Templet  giver  os  en  vision  om 
at  vende  tilbage  til  Faderen  efter  det- 
te liv.  Har  vi  denne  vision,  vil  vi  mag- 
te at  yde  ethvert  offer.  Ønsker  vi  at 
være  sammen  med  vores  familie, 
kan  vi  udholde  enhver  smerte. 

Vi  er  vor  himmelske  Faders  børn, 
han  er  Fader  til  vores  ånd.  Kan  vi 
vide  og  forstå  dette,  vil  hver  sjæl  be- 
rede sig  til  at  vende  tilbage  til  hans 
nærhed,  og  når  vi  engang  kommer 
der,  vil  vi  huske,  at  vi  har  levet  der 
før.  Vi  vil  omfavne  vor  Himmelske 
Fader,  og  han  vil  omfavne  os  og  sige: 
»Min  søn,  mindatter,  du  er  kommet 
tilbage.«  Og  vi  vil  sige:  »O  min  Fader, 
min  Fader,  jeg  er  her  igen.« 

Må  Gud  velsigne  os  med  denne 
vision,  at  vi  kan  ofre  alt  og  udholde 
enhver  smerte.  ■ 

Red. 


ordinere  rundvisninger,  finde  rund- 
visere og  tempelværter,  alt  imens 
den  ene  bus  efter  den  anden  kørte 
op  foran  kirkebygningen  på  Nitivej 

o 

med  gæster  fra  Sverige  og  Århus 
Stav.  Selv  fra  Tyskland,  Rusland  og 
USA  kom  gæsterne  strømmende. 
Endda  på  den  kongelige  bryllupsdag 
den  14.  maj  kom  der  fortsat  gæster, 
som  vidste,  at  det  nu  var  sidste  chan- 
ce for  at  komme  ind  at  se  templet. 
Da  den  sidste  rundvisning  var  af- 

Reception  i  forbindelse  med  åbnet  hus. 


Tenipelpræsident  Dee  V.  Jacobs  (tv.) 
fortæller  gæster  om  templet  ved  åbent  hus. 


sluttet  sent  lørdag  aften  den  15.  niaj 

-  efter  at  dørene  faktisk  var  lukket, 
kunne  det  samlede  tal  for  gæsterne 
under  åbent  hus  gøres  op  til  25.512 

-  et  flot  resultat  -  nogle  af  de  ansvar- 
lige under  åbent  hus  mente  efterføl- 
gende, at  vi  næppe  havde  kunnet 
håndtere  mange  flere  gæster! 

For  alle  de  søskende,  som  deltog 
og  hjalp  til  på  en  række  områder,  var 
det  en  fantastisk  oplevelse! 

GÆSTERNE  RØRT  AF  ÅNDEN 

Ved  tilbagemeldingerne  fra  gæster- 
ne lige  fra  integrationsminister  Ber- 
tel Haarder  til  en  gæst  fra  templets 
nabolag  var  der  en  næsten  enslyden- 
de tilbagemelding:  »Hvor  var  det 
smukt,  tak,  fordi  jeg  måtte  se  jeres 
tempel  -  det  var  meget  anderledes, 
end  jeg  havde  forestillet  mig!« 

For  de,  som  havde  det  privilegium 
at  få  lov  til  at  være  tempelværter  og 
rundvisere,  hørtes  ofte  bemærknin- 
gen: »Der  var  en  ro  og  fred  i  templet, 
som  jeg  ikke  kan  forklare.« 

I  alt  bad  1.084  gæster  om  at  få 
mere  at  vide  om  Jesu  Kristi  Kirke  af 
Sidste  Dages  Hellige,  at  få  en  gratis 
Mormons  Bog  eller  et  besøg  af 
missionærerne. 

o 

I  Københavns  og  Århus  Stavs  hi- 


storie har  missionærerne  aldrig  haft 
så  travlt  på  så  kort  tid  med  at  skulle 
besøge  så  mange  mennesker 

INFORMATION  OG  MISSION 

Men  ud  over  den  fantastiske  vel- 
signelse det  er  at  have  et  tempel 
blandt  os,  hvad  har  det  så  i  øvrigt  be- 
tydet for  medlemmerne  i  Danmark? 

For  at  få  så  mange  gæster  til  åbent 
hus  som  muligt,  blev  det  tidligt  be- 
sluttet, at  hver  enhed  skulle  nedsæt- 
te sin  egen  tempelkomite  med  bi- 


skoppen eller  grenspræsidenten  i 
spidsen  for  at  organisere  det  lokale 
arbejde  med  at  finde  gæster  og  opi- 
nionsdannere, der  havde  et  ønske 
om  at  besøge  templet  og  fortælle 
positivt  om  deres  oplevelse  til  andre 
I  alt  blev  flere  end  3.000  mennesker 
inviteret,  og  ved  åbent  hus  den  27.- 
28.  april  mødte  næsten  600  af  disse 
inviterede  gæster  op.  Dette  blev  ef- 
terfølgende fulgt  op  af  flere  grupper 
af  skoleklasser,  kunstforeninger,  ar- 
bejdskolleger, Rotary  og  en  række 


Gæster  til  åbent  hus. 

Teltet  hvor  gæsterne  blev  budt  på 
forfriskninger  efter  rundvisningen. 


andre,  som  alle  udtrykte  en  stor  tak 
for  at  få  lov  at  besøge  det  smukke 
tempel. 

Under  dette  store  arbejde,  hvor  så 
mange  søskende  deltog  aktivt,  er  det 
generelle  indtryk,  at  vi  alle  har  flyttet 
os  -  måske  udvidet  vores  egne  græn- 
ser for,  hvad  vi  »turde«  gøre,  mens  vi 
har  inviteret  familie,  venner,  naboer 
og  gæster  til  åbent  hus. 

TRYKSAGER  OM  TEMPLET 

Over  340.000  tryksager  blev  om- 
delt i  ugen  op  til  og  under  den  første 
uge  af  åbent  hus  perioden.  Her  blev 
der  skrevet  historie  i  Danmark,  idet 
det  er  første  gang,  at  Kirken  har  ud- 
trykt så  klart,  hvad  vi  står  for  og  tror 
på,  og  hvor  så  mange  danskere  i  den 
læsedygtige  alder  har  haft  mulighed 
for  at  høre  om  evangeliet. 

Mange  har  sikkert  skrevet  et  afsnit 
i  deres  mindebog  eller  familieopteg- 
nelser om,  at  de  var  med,  dengang 
templet  i  København  havde  åbent 
hus  og  senere  blev  indviet.  Jeg  tror 
på,  at  alle,  der  har  været  med  til  at 
løfte  denne  kæmpeopgave,  har  gjort 
en  positiv  forskel,  som  vi  kan  være 
bekendt,  og  som  vil  betyde  en  ny 
udvikling  for  Kirken  i  København. 

Vi  skylder  alle  vor  himmelske  Fa- 
der en  tak  for  den  velsignelse,  som 


Mange  børn  kom  til  åbent  hus  i  templet. 

vi  har  modtaget,  og  det  mirakel,  som 
vi  fik  lov  at  være  en  del  af  ■ 

Lars  Frigast  Larsen, 

Lnformationschef  Københavns  Stav 


Mission  i 
Salt  Lalce  City 

Jeg  forestiller  mig,  at  de  fleste 
trækker  en  smule  på  smilebån- 
det, når  jeg  fortæller,  hvor  jeg  tjente 
som  missionær:  I  Salt  Lake  City, 
Utah.  »Dér  er  der  vel  ikke  rigtig  no- 
get at  lave  for  en  missionær,  i  hvert 
fald  ikke  ret  meget  andet  end  hjem- 
melærerarbejde,  hvis  det  da  ikke  i 
forvejen  er  blevet  gjort  alt  sammen«. 
Alligevel  er  der  kun  cirka  40%  pro- 
cent af  indbyggerne  i  Salt  Lake  City- 
missionen, der  er  medlemmer  af  Kir- 
ken. Det  svarer  til  lidt  over  220.000 
medlemmer  fordelt  på  lidt  under 
80  stave  og  et  distrikt  eller  cirka  500 
ward  og  30  grene.  Missionen  stræk- 
ker sig  fra  Wendover  i  vest  til  Rawlins 
i  Wyoming,  som  er  en  lille  by,  der 
ligger  tæt  på  Martin's  Cove,  Rocky 
Ridge  og  andre  historiske  mindes- 
mærker, der  af  sidste  dages  hellige 
betragtes  som  hellige  steder  på 
grund  af  pionererne  i  Martins  og 
Willies  håndkærrekompagnier,  som 


led  så  forfærdeligt  meget  dér,  da  de 
krydsede  prærien  mod  Zion  i  vest. 

FORBEREDELSER  TIL  MISSIONEN 

Jeg  kan  huske,  da  jeg  endelig  kom 
hjem  til  den  længe  ventede  kuvert 
fra  Kirkens  hovedkontor.  Forud  var 
gået  tid  med  forberedelser:  Lægebe- 
søg, visdomstænder,  interview  med 
biskop  og  stavspræsident  og  langt 
vigtigere  åndelig  forberedelse  gen- 
nem deltagelse  i  seminar  og  institut, 
deltagelse  i  Kirkens  møder  og  arran- 
gementer og  et  voksende  vidnesbyrd 
ved  at  efterleve  Kirkens  grundsæt- 
ninger, så  godt  jeg  kunne.  Det  syn- 
tes, at  her  var  kulminationen  på  lang 
tids  forberedelse,  og  jeg  følte,  at  det 
var  vigtigt  at  vide,  at  Herren  havde 
kaldet  mig.  Derfor  tog  jeg  kuverten 
med  mig  og  knælede  alene  foran 
Herren  og  bad  ham  velsigne  mig 
med  en  tilkendegivelse  af,  at  jeg  var 
værdig  og  beredt,  og  at  jeg  var  kaldet 
til  det  sted,  hvor  han  ønskede  mig. 
Følelserne  er  svære  at  beskrive,  men 
da  jeg  kort  tid  efter  læste  kaldelsen 
underskrevet  af  Herrens  profet,  var 
jeg  slet  ikke  i  tvivl,  og  med  taknem- 
melighedstårer  i  øjnene  begyndte 
jeg  at  se  frem  til  de  to  år,  der  af  man- 
ge er  blevet  kaldt  de  to  bedste  i  hele 
livet. 

TIDEN  SOM  NY  MISSIONÆR 

Den  20.  marts  2002  stod  jeg  ved 
Granite  tabernaklet  i  Salt  Lake  City 
efter  tre  dejlige  uger  på  MTC  i  Provo. 
Jeg  følte  mig  lidt  alene,  da  jeg  en 
smule  søvndrukken  begyndte  at 
slæbe  bagagen  ind  i  bygningen  til  de 
første  bekendtgørelser,  som  man 
som  nybagt  missionær  slet  ikke  kan 
undvære.  Der  kom  en  høj  mand 
klædt  i  en  tung  vinterfrakke  gående 
imod  mig,  lidt  skræmmende  hvis  jeg 
ikke  havde  indset,  at  her  var  min 
missionspræsident  Hinckley.  Min 
missionspræsident  og  hans  hustru  er 
nogle  af  de  bedste  mennesker,  jeg 
har  mødt.  Efter  Frelserens  og  min 
egen  families  er  deres  eksempel  det, 
som  har  betydet  mest  for  måden, 
jeg  har  levet  mit  liv  på  siden  da. 

Min  træner  blev  ældste  Green,  der 
spøgefuldt  blev  kaldt  diakonen  på 
grund  af  sin  ringe  højde  (160  centi- 
meter). Jeg  lærte  dog  hurtigt,  at  Her- 
ren ser  på  det  indre,  for  her  var  jeg 
kommet  i  selskab  med  en  åndelig  gi- 
gant. Min  opfattelse  af  missionærar- 
bejde  var  at  bringe  sjæle  til  Kristus 
gennem  hårdt  arbejde  ved  at  prædi- 
ke og  undervise  dem,  der  var  bered- 
te og  villige  til  at  lære,  i  evangeliet  - 
så  det  gjorde  vi!  Endelig  var  jeg  or- 
dendigt i  gang,  følte  jeg,  ude  blandt 
de  mennesker  jeg  kom  til  at  holde 
meget  af  De  mennesker  Herren  hav- 
de tiltro  til,  at  jeg  kunne  hjælpe. 
Mennesker,  som  også  led,  gennem- 
gik smerte  og  havde  deres  egne  be- 
kymringer, men  Herren  kender  dem, 
elsker  dem,  og  ved  at  de  kan  finde 
glæde  i  det  evangelium,  som  altid 


har  bragt  glæde  til  et  tynget  hjerte. 

Jeg  var  overrasket  over,  hvor  me- 
get vi  bankede  på  døre  her  ved  Kir- 
kens hovedsæde,  30  timer  om  ugen 
plus  det  løse,  ikke  desto  mindre 
hjalp  det  mig  dog  resten  af  tiden 
med  at  værdsætte  de  stunder,  hvor 
vi  kunne  undervise  undersøgere, 
døbe  eller  modtage  en  henvisning. 

En  af  mine  første  oplevelser  var  en 
sen  aftentime  på  en  mørk  villavej  i 
det  vestlige  område  af  Saltsødalen. 
Det  var  efterhånden  ved  at  være  tid 
til  at  gå  hjemad,  men  den  altid  ihær- 
dige ældste  Green  holdt  på,  at  vi  lige 
skulle  banke  på  en  ekstra  dør.  En 
mand  åbnede  døren  og  bød  os  in- 
denfor, uden  at  vi  fik  sagt  noget  som 
helst.  Jeg  var  lidt  betænkelig,  da  det 
næsten  virkede  for  godt  til  at  være 
sandt,  hvilket  det  også  var.  Knapt 
havde  min  kammerat  påbegyndt  et 
åndeligt  budskab,  før  denne  mand 
begyndte  at  modsige  og  næsten 
spotte  ham  og  Kirkens  lære  med  me- 
get høj  røst.  Han  sad  med  sine  egne 
skrifter  i  hånden  og  argumenterede 
for  sine  egne  synspunkter,  mens  han 
samtidig  fortalte,  at  han  elskede  os 
og  netop  derfor  modsagde  han  os, 
så  vi  kunne  blive  ført  tilbage  til  sand- 
heden. Jeg  tror  næsten  ikke,  vi  sagde 
noget  som  helst,  men  undskyldte  os 
hurtigt,  da  vi  indså,  at  denne  mand 
ikke  var  ydmyg  nok  til  at  lytte.  Siden 
hen  mødte  jeg  mange  mennesker  fra 
andre  trosretninger,  som  var  næste- 
kærlige, ydmyge  og  meget  gode 
kristne  mennesker. 

Jeg  ved  ikke,  om  jeg  græd  på  vejen 
hjem,  fordi  jeg  var  skræmt,  såret. 


bange,  frustreret  eller  ked  af  det  på 
denne  forvirrede  og  vrede  brors 
vegne,  men  jeg  lærte  i  hvert  fald,  at 
evangeliet  ikke  forstås  og  overbrin- 
ges udelukkende  med  hjernen  og 
ved  brugen  af  logik,  men  at  det  skri- 

o 

ves  i  menneskehjerter  gennem  An- 
den, når  evangeliet  deles  i  uskrømtet 
kærlighed  med  dem,  der  er  villige  til 
at  prøve  evangeliets  ord. 

ÅNDEN  OMVENDER 

Det  blev  illustreret  for  mig  af  en 
lille  mexicansk  familie  i  et  område 
tæt  på  midtbyen.  Moderen  nærede 
et  ønske  om  at  dele  evangeliet  med 
resten  af  sin  familie.  Børnene  var 
specielt  interesserede,  og  vi  knælede 
hver  gang  med  dem  alle  i  en  lille 
rundkreds,  når  vi  var  færdige  med  en 
lektion.  Desværre  mistede  faderen 
interessen,  men  støttede  sin  hustru 
og  børn  fuldt  ud.  Kvorumspræsiden- 
ten  blev  en  god  ven  for  familien,  be- 
søgte dem  ofte  og  hilste  altid  venligt 
på  dem  alle,  når  de  kom  i  kirke, 
mens  han  introducerede  dem  til  alle 
medlemmerne.  Min  kammerat  og 
jeg  kunne  ikke  holde  os  væk  fra  de- 
res hjem  mellem  lektionerne,  fordi 
der  altid  herskede  en  kærlig  ånd  til 
hinanden  og  for  evangeliet,  f  eks.  da 
lille  Marisela  på  10  år  hjalp  sin  lille- 
bror Christian  på  2  år  med  at  bede 
bøn  efter  en  endt  lektion.  Jeg  for- 
stod, hvorfor  Herren  elsker  de  små 
børn!  Det  var  en  dejlig  dag,  da  de  tre 
ældste  børn  blev  døbt  med  deres  far 
til  stede  ved  dåben.  Jeg  tror  de  følte 
sig  nærmere  hinanden,  nærmere 
Herren  og  rent  faktisk  lykkeligere. 

Æ/dste  Kristian  Ravn-Petersen  med  sin 
kammerat,  ældste  Green,  på  deres 
mission  i  Salt  Lake. 


Ældste  Kristian  Ravn-Petersen  (th.)  sammen  med  en  familie,  som  han  og  hans 
kammerat  døbte  i  Salt  Lake  City. 


SJÆLE  ER  AF  STOR  VÆRDI 

Senere  mødte  jeg  en  søster,  der 
var  blevet  gift  i  templet  og  havde  to 
børn.  Hendes  mand  var  siden  hen 
gået  bort.  Det  var  et  hårdt  slag  for 
søster  Clark,  hun  havde  set  et  langt 
liv  med  sin  nygifte  mand  foran  sig, 
men  han  var  blevet  revet  bort  bare 
syv  år  efter,  og  her  stod  hun  med  to 
små  børn  helt  alene.  Hendes  sorg 
gjorde,  at  hun  traf  nogle  forkerte  be- 
slutninger, og  efterhånden  blev  Kir- 
ken en  meget  fjern  del  af  hendes  liv. 
En  dag  bankede  vi  på  søster  Clarks 
dør,  hun  virkede  alt  andet  end  parat 
til  at  vende  tilbage.  Hun  gav  udtryk 
for,  at  hun  slet  ikke  var  interesseret, 
men  vi  måtte  da  gerne  besøge  hen- 
de engang  imellem.  Da  blinkede  ad- 
varselslamperne for  mig,  da  jeg  men- 
te, at  man  ikke  kunne  spilde  tid  på 
nogen,  som  ikke  var  parate.  Min 
kammerat  irettesatte  mig  kærligt  og 
mindede  mig  om,  at  alle  sjæle  er  af 
stor  værdi  i  Guds  øjne,  og  jeg  gav  ef- 
ter. Vi  besøgte  af  og  til  søster  Clark  i 
5-10  minutter  og  småsludrede  med 
hende,  altid  mindende  hende  om  at 
Gud  elsker  hende  og  hendes  familie. 
Jeg  er  taknemmelig  for,  at  Gud  giver 
missionærkammerater  til  støtte  og 
vejledning,  specielt  i  en  sådan  situa- 


tion. Det  var  en  glædens  dag,  da  vi  så 
hende  sidde  ventende  på  en  stol  i 
kirkens  foyer  lige  før  nadvermødet. 
Hun  var  kommet  tilbage.  Det  var 
også  dejligt  at  være  sammen  med  de 
250  andre  medlemmer  til  det  nad- 
vermøde,  og  jeg  forstod  lidt  bedre, 
hvorfor  Herren  er  villig  til  at  forlade 
de  99  for  at  finde  det  fortabte  får. 
Glæde  forstås  bedst,  når  man  i  kær- 
lighed opgiver  alt  for  andre,  og  de  så 
oplever  succes. 

BESØG  HOS  FADERLØSE  OG  ENKER 

Nogen  citerede  skriftstedet  Jakobs 
Brev  1:27  for  mig:  »En  ren  og  ube- 
smittet gudsdyrkelse  for  God,  Vor 
Fader  er  dette:  at  besøge  faderløse 
og  enker  i  deres  trængsler.«  Vi  un- 
derviste en  søster,  der  var  enlig  mor 
dl  tre  børn.  Hun  havde  fået  konstate- 
ret en  farlig  leverbetændelse,  der  tog 
hende  bort  fra  arbejdsmarkedet  og 
gjorde,  at  hun  måtte  behandles  med 
kemoterapi.  Hun  havde  svært  ved  at 
holde  modet  oppe  og  brød  ofte  sam- 
men, når  børnene  ikke  var  der.  I  de 
seks  måneder  vi  underviste  hende 
og  hendes  børn,  forstuvede  hun  fo- 
den, hun  blev  ramt  af  økonomisk 
ruin,  fordi  hun  var  borte  fra  arbejds- 
markedet og  blev  derfor  tvunget  til 


at  flytte.  Alligevel  var  det  som  om, 
hun  fattede  mod  og  gradvist  styrke- 
des rent  åndeligt.  De  blev  alle  fire 
døbt  af  biskoppen  i  maj  sidste  år, 
børnene  har  kaldelser  i  Unge  Piger, 
og  sidst  jeg  snakkede  med  hende, 
fortalte  hun,  at  de  forbereder  sig  på 
at  tage  til  templet  for  at  blive  beseg- 
let til  hendes  afdøde  mand,  og  bør- 
nenes far. 

TAKNEMMELIG  FOR  AT  TJENE 

Undervejs  spurgte  jeg  min  missi- 
onspræsident,  hvordan  jeg  kunne 
sikre  mig,  at  jeg  tog  hjem  som  et 
bedre  menneske  med  øget  kund- 
skab og  vidnesbyrd,  sådan  som  det 
fortælles,  at  det  sker  på  en  mission. 
Han  sagde,  at  hvis  jeg  ikke  bekymre- 
de mig  så  meget  om  min  egen  udvik- 
ling, men  i  stedet  gjorde  mig  fortjent 
til  det  bedste,  jeg  kunne,  så  ville  det 
simpelthen  komme  af  sig  selv.  Jeg  er- 
farede, at  han  havde  ret.  Mine  to  år  i 
Salt  Lake  City  velsignede  mig  med  en 
åndelig  ballast,  som  jeg  vil  trække  på 
resten  af  livet.  Jeg  er  taknemmelig, 
fordi  Herren  havde  tiltro  til  mig  og 
til  alle  de  mennesker,  unge  som  æl- 
dre, som  han  velsigner  med  mulig- 
heden for  at  tjene.  ■ 

Kristian  Ravn-Petersen,  Århus  Ward. 

